CELEX: 22014D0192
Language: ro
Date: 2014-09-25 00:00:00
Title: Decizia nr. 192/2014 a Comitetului mixt al SEE din 25 septembrie 2014 de modificare a anexei XI (Comunicații electronice, servicii audiovizuale și societatea informațională) și a Protocolului 37 (care cuprinde lista prevăzută la articolul 101) la Acordul privind SEE [2015/1260]

30.7.2015   
            
            
               RO
            
            
               Jurnalul Oficial al Uniunii Europene
            
            
               L 202/44
            
         DECIZIA NR. 192/2014 A COMITETULUI MIXT AL SEE
   din 25 septembrie 2014
   de modificare a anexei XI (Comunicații electronice, servicii audiovizuale și societatea informațională) și a Protocolului 37 (care cuprinde lista prevăzută la articolul 101) la Acordul privind SEE [2015/1260]
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolele 98 și 101,
   întrucât:
   
               (1)
            
            
               Decizia C(2014) 462 a Comisiei din 3 februarie 2014 privind înființarea Grupului european al autorităților de reglementare din domeniul serviciilor mass-media audiovizuale trebuie încorporată în Acordul privind SEE.
            
         
               (2)
            
            
               Pentru buna funcționare a Acordului privind SEE, domeniul de aplicare al Protocolului 37 la Acordul privind SEE trebuie extins pentru a include Grupul european al autorităților de reglementare din domeniul serviciilor mass-media audiovizuale, instituit prin Decizia C(2014) 462 a Comisiei, iar anexa XI trebuie modificată în vederea precizării procedurilor de asociere la acest grup.
            
         
               (3)
            
            
               Prin urmare, anexa XI și Protocolul 37 la Acordul privind SEE ar trebui modificate în consecință,
            
         ADOPTĂ PREZENTA DECIZIE:
   Articolul 1
   În anexa XI la Acordul privind SEE, după punctul 5q (Directiva 98/84/CE a Parlamentului European și a Consiliului) se inserează următorul punct:
   
      
                  „5r.
               
               
                  
                     C(2014) 462: Decizia C(2014) 462 a Comisiei din 3 februarie 2014 privind înființarea Grupului european al autorităților de reglementare din domeniul serviciilor mass-media audiovizuale.
                  În sensul prezentului acord, dispozițiile deciziei se citesc cu următoarea adaptare:
                  La articolul 4 alineatul (1), după cuvântul «Comisie» se inserează cuvintele «și un reprezentant al Autorității AELS de Supraveghere».
                  Modalitățile de asociere a statelor AELS, în conformitate cu articolul 101 din acord:
                  Statele AELS participă pe deplin în cadrul Grupului european al autorităților de reglementare din domeniul serviciilor mass-media audiovizuale, cu excepția faptului că nu au drept de vot.”
               
            
   Articolul 2
   În Protocolul 37 la Acordul privind SEE, după punctul 38 se inserează următorul punct:
   
      
                  „39.
               
               
                  Grupul european al autorităților de reglementare din domeniul serviciilor mass-media audiovizuale [Decizia C(2014) 462 a Comisiei din 3 februarie 2014 privind înființarea Grupului european al autorităților de reglementare din domeniul serviciilor mass-media audiovizuale].”
               
            
   Articolul 3
   Textele Deciziei C(2014) 462 a Comisiei în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 26 septembrie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (1).
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 25 septembrie 2014.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  Nu au fost semnalate obligații constituționale.